Françoise Noireau

Françoise NOIREAU (Fransoazo Oazo) (1963, Parizo - ) estas franca esperantistino, psikopedagogino kaj violonistino de dancmuzikoj de popolaj tradicioj (etnomuziko, folkloro). Ŝi loĝas nun en centra Bretonujo. Sed ŝi naskiĝis kaj studis en Parizo, esperantistigis siajn edzon kaj tri gefilojn en la sudaj Alpoj, en Briancono (Briançon, plej alta urbo en Eŭropo) kie ŝi gastigis multajn esperantistojn kaj plue faras tion nun en centra Bretonio. 

Esperanto estas ŝia kutima lingvo. Ŝia plej juna filino flue parolis Esperanton sed tute ne la francan, kiam ŝi eniris la lernejon. Kaj jam venas la tria esperantista generacio tra ŝia nepo, kies denaska lingvo estas Esperanto.

Esperanto-agado
Fransoazo regule volontulis en tre multaj kampoj. Ŝi partoprenis en tre diversaj agadoj en Esperantujo, regule instruante Esperanton jam de 1991, ankaŭ en kelkaj landoj, ludante violonon,Exposition à Querrien les 12 et 13 mai 2018 prelegante, ekzemple pri siaj vojaĝoj kaj restadoj ekzemple en Rusio, pri la Lingvoj-Festivalo, kiun ŝi organizis en 2020, pri 55 lingvoj, pri aŭtismo, ktp.Aŭtismo hodiaŭ 

En 2015, ŝi prezentis kun La Kompanoj, en la 100a UK en Lillo, la grandan spektaklon de la Nacia Vespero, antaŭ spektantaro de pli ol 2800 esperantistoj. Ŝi muzikis por instrui popoldancojn, por sia spektaklo de klaŭno violonisto kaj sia muzika fabelo en Greziljono, turneis en 8 urboj de Rusujo, ktp. Intervjuo de Françoise Noireau (franca esperantista violonisto) en 2018, en Rusujo

En 2020 ŝi organizis en Bretonujo Lingvo-Festivalon kun 55 denaskaj lingvoj. Prelego:  Ŝi ankaŭ prelegas pri la propedeŭtika valoro de Esperanto, lingva diverseco, aŭtismo kaj aliaj temoj, en la franca kaj en Esperanto. 
Profesie, ŝi estis speciala instruistino por gelernantoj kun kondutaj problemoj, kaj psiĥoterapiistino por infanoj. Ŝi mem ricevis diagnozon de aŭtismo post pensiiĝo, kio donis al ŝi tute aliajn komprenon kaj sperton pri la afero.

Ŝi estas dumviva membro de UEA de 1995 kaj relanĉas Espermenso-n, la asocion de MENSA-membroj en UEA.

De 2021, ŝi instruas Esperanton perrete, kadre de la universitato Espoir (UEC) en Kongolando.

En 2023, ŝi eniris en la Panteonon de edukado.net. https://edukado.net/biblioteko/panteono?iid=323&s=79829a6963ddbd06ac89888ec83b3b3c

En 2024, ŝi helpis krei programeton "Chatbot" pri Esperanto-kurso kun parolanta virtuala instruisto kapabla klarigi, krei ekzercojn kaj dialogi laŭtvoĉe en Esperanto. 

En 2025, ŝi ricevis la unuan premion de hispana konkurso pri disvastigado de Esperanto. https://www.cheste.es/noticia/ii-concurso-internacional-francisco-manez-celebra-gala-entrega-premios

Kaj ŝi estis elektata de ILEI Instruisto de la Jaro 2024 kaj ricevis de UEA la Diplomon pri Elstara Agado.

 Notoj 

 Eksteraj ligiloj 
 Prelego de Françoise Noireau en Jutubo
 Intervjuo de Françoise Noireau (franca esperantista violonisto) en 2018, en Jutubo
 blogo



Kategorio:Francaj esperantistoj